મુંબઇ : બિહાર ચૂંટણીમાં મળેલા પરાજયમાંથી બહાર આવવાનાં પ્રયાસો કરી રહેલ ભાજપ પર તેનાં સહયોગી દળ શિવસેનાએ એક વધારે વખત પ્રહાર કર્યો હતો. શિવસેનાએ કહ્યું કે ધુર્તતા હંમેશા કામ આવે નહી. જો વચનો પુરા ન કરતો તો સામાન્ય માણસ તો જવાબ આપશે જ. શિવસેનાનાં મુખપત્ર સામનામાં છપાયેલા સંપાદકીયમાં કહેવાયું છે કે ઘણી વાર એક લહેર આવે છે અને જતી રહે છે. એકવાર આ સમય આવ્યો તે પછી તો લહેરનું ક્યાંય નામોનિશાન જોવા મળ્યું નહી. તે સાચું છે કે ભાજપને લોકસભા ચૂંટણીમાં ભારે બહુમતી મળી પરંતુ તે જીતનો શ્રેય કોંગ્રેસ ઉપાધ્યક્ષ રાહુલ ગાંધીને જાય છે.